REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

22 Broj 06-2/195-12

1. oktobar 2012. godine

B e o g r a d

ZAPISNIK

SA 20. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 27. SEPTEMBRA 2012. GODINE

 Sednica je počela u 19,00 časova.

 Sednicom je predsedavao Zoran Babić, predsednik Odbora.

 Sednici su prisustvovali članovi Odbora: Katarina Rakić, Milisav Petronijević, Vladimir Ilić i Momo Čolaković

Sednici su prisustvovali zamenici odsutnih članova Odbora: Zoran Antić, zamenik Gojka Radića, Zoran Kasalović, zamenik Branka Ružića, Zoran Vasić, zamenik Petra Petrovića i Branislav Blažić (zamenik Jorgovanke Tabaković kojoj je prestao mandat narodnog poslanika).

 Sednici nisu prisustvovali članovi Odbora: Gojko Radić, Nenad Konstantinović, Miodrag Đidić, Boris Ranković, Janko Radaković, Branko Ružić, Dejan Mihajlov, Bojan Đurić, Petar Petrović i Olgica Batić.

 Na predlog predsednika Odbora, jednoglasno je usvojen sledeći

D n e v n i r e d:

1. Razmatranje Odluke Republičke izborne komisije 02 Broj: 013-1339/12 od 27. septembra 2012. godine o dodeli mandata narodnog poslanika radi popune upražnjenog poslaničkog mesta u Narodnoj skupštini;

 2. Razno.

 **Prva tačka dnevnog reda**: Razmatranje Odluke Republičke izborne komisije 02 Broj: 013-1339/12 od 27. septembra 2012. godine o dodeli mandata narodnog poslanika radi popune upražnjenog poslaničkog mesta u Narodnoj skupštini

 Predsednik Odbora je upoznao članove i zamenike članova Odbora sa sadržinom Odluke Republičke izborne komisije 02 Broj: 013-1339/12 o dodeli mandata narodnog poslanika radi popune upražnjenog poslaničkog mesta u Narodnoj skupštini i uverenja o izboru narodnog poslanika Karolj Čizika.

 Diskusije nije bilo.

 Odbor je, na predlog predsednika, jednoglasno usvojio i Narodnoj skupštini podneo sledeći

I Z V E Š T A J

 Odbor je konstatovao da je prestankom mandata narodnom poslaniku Nenadu Čanku, izabranom sa Izborne liste IZBOR ZA BOLjI ŽIVOT – BORIS TADIĆ, ostalo upražnjeno poslaničko mesto u Narodnoj skupštini Republike Srbije, u skladu sa odredbom člana 88. Zakona o izboru narodnih poslanika.

Kada narodnom poslaniku mandat prestane pre isteka vremena na koje je izabran, mandat se dodeljuje kandidatu sa iste izborne liste sa koje je bio izabran narodni poslanik, na način utvrđen u članu 92. Zakona o izboru narodnih poslanika.

Odbor je, postupajući u skladu sa odredbama člana 199. Poslovnika Narodne skupštine, izvršio uvid u Odluku Republičke izborne komisije i uverenje o izboru narodnog poslanika Karolj Čizika, izabranog sa Izborne liste IZBOR ZA BOLjI ŽIVOT – BORIS TADIĆ, i utvrdio da su podaci o izboru narodnog poslanika istovetni sa podacima iz Odluke Republičke izborne komisije, čime su se stekli uslovi za potvrđivanje mandata imenovanom narodnom poslaniku.

 Odbor predlaže da Narodna skupština, odmah po prijemu ovog izveštaja, konstatuje potvrđivanje mandata novoizabranom narodnom poslaniku Karolju Čiziku.

Za izvestioca Odbora na sednici Narodne skupštine određen je Zoran Babić, predsednik Odbora.

 **Druga tačka dnevnog reda**: Razno

U okviru ove tačke dnevnog reda nije bilo pitanja niti predloga.

\*\*\*

 Sednica je završena u 19,05 časova.

 Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić Zoran Babić